Οδηγός χρήσης του Cyber-shot
Εκτύπωση
Αρχική σελίδα > Επίλυση προβλημάτων > Επίλυση προβλημάτων > Μπαταρία και τροφοδοσία

## Μπαταρία και τροφοδοσία

Δεν είναι δυνατή η τοποθέτηση της μπαταρίας στη μηχανή.

- Βεβαιωθείτε ότι η κατεύθυνση της μπαταρίας είναι σωστή και σπρώξτε την μέχρι να ασφαλίσει ο μοχλός εξαγωγής μπαταρίας.

Δεν είναι δυνατή η ενεργοποίηση της μηχανής.

- Αφού τοποθετήσετε την μπαταρία στη μηχανή, μπορεί να μεσολαβήσει ένα μικρό διάστημα μέχρι να ενεργοποιηθεί η μηχανή.

- Βεβαιωθείτε ότι η μπαταρία έχει τοποθετηθεί σωστά.

- Η μπαταρία αποφορτίζεται σταδιακά με φυσική αποφόρτιση, ακόμα και αν δεν τη χρησιμοποιείτε.
  Φορτίστε την μπαταρία πριν να χρησιμοποιήσετε τη μηχανή.

- Βεβαιωθείτε ότι η μπαταρία είναι τύπου NP-BN (παρέχεται) ή NP-BN1 (πωλείται χωριστά).

Η συσκευή τίθεται ξαφνικά εκτός λειτουργίας.

- Ανάλογα με τη θερμοκρασία της μηχανής και της μπαταρίας, η μηχανή μπορεί να απενεργοποιηθεί αυτόματα για να προστατευτεί. Σε αυτή την περίπτωση, εμφανίζεται ένα μήνυμα στην οθόνη πριν από την απενεργοποίηση της μηχανής.

- Αν δεν χειριστείτε τη μηχανή για ένα ορισμένο χρονικό διάστημα ενώ αυτή είναι ενεργοποιημένη και το στοιχείο [Λειτ. εξοικονόμησης] είναι ρυθμισμένο στην επιλογή [Τυπική] ή [Μέγιστη τιμή], η μηχανή απενεργοποιείται αυτόματα ώστε να μην εξαντληθεί η ισχύς της μπαταρίας. Ενεργοποιήστε ξανά τη μηχανή.

Η ένδειξη υπόλοιπης διάρκειας φόρτισης δεν είναι σωστή.

- Αυτό συμβαίνει όταν χρησιμοποιείτε τη μηχανή σε ένα υπερβολικά θερμό ή ψυχρό μέρος.

- Η χωρητικότητα της μπαταρίας μειώνεται με το πέρασμα του χρόνου και την επαναλαμβανόμενη χρήση. Αν ο χρόνος χρήσης μεταξύ των φορτίσεων μειωθεί αισθητά, ίσως θα πρέπει να αντικαταστήσετε την μπαταρία με μια καινούργια.

Δεν μπορείτε να φορτίσετε την μπαταρία ενώ βρίσκεται μέσα στη μηχανή.

- Δεν μπορείτε να φορτίσετε την μπαταρία χρησιμοποιώντας το μετασχηματιστή εναλλασσόμενου ρεύματος (πωλείται χωριστά). Χρησιμοποιήστε το φορτιστή μπαταρίας (παρέχεται) για να φορτίσετε την μπαταρία.

Κατά τη φόρτιση της μπαταρίας, αναβοσβήνει η λυχνία CHARGE.

- Βεβαιωθείτε ότι η μπαταρία είναι τύπου NP-BN (παρέχεται) ή NP-BN1 (πωλείται χωριστά).

- Η λυχνία CHARGE αναβοσβήνει ακανόνιστα όταν χρησιμοποιείτε μια μπαταρία που δεν έχει χρησιμοποιηθεί για μεγάλο χρονικό διάστημα.

- Η λυχνία CHARGE (στο φορτιστή μπαταρίας που παρέχεται) έχει δύο τρόπους με τους οποίους αναβοσβήνει, γρήγορο αναβόσβημα (διαστήματα περίπου 0,15 δευτερολέπτων) και αργό αναβόσβημα (διαστήματα περίπου 1,5 δευτερολέπτων). Αν η λυχνία αναβοσβήνει γρήγορα, αφαιρέστε την μπαταρία που φορτίζεται και κατόπιν τοποθετήστε ξανά την ίδια μπαταρία στο φορτιστή μπαταρίας (μέχρι να ασφαλίσει). Αν η λυχνία αναβοσβήνει ξανά γρήγορα, αυτό μπορεί να υποδεικνύει ένα πρόβλημα με την μπαταρία.
  Αν η λυχνία αναβοσβήνει αργά, ο φορτιστής είναι σε λειτουργία αναμονής και η φόρτιση έχει σταματήσει προσωρινά. Όταν η θερμοκρασία είναι εκτός του κατάλληλου εύρους για φόρτιση, η φόρτιση διακόπτεται προσωρινά και ενεργοποιείται η λειτουργία αναμονής. Η φόρτιση συνεχίζεται και η λυχνία CHARGE ανάβει όταν η θερμοκρασία επιστρέψει στο κατάλληλο εύρος για φόρτιση.
  Φορτίστε την μπαταρία όταν η θερμοκρασία κυμαίνεται εντός του σωστού εύρους, δηλαδή από 10°C έως 30°C.

- Για λεπτομέρειες, βλ. [Πληροφ.].

Πίσω στην κορυφή